Як раз у той час да Рэчы дайшлi чуткi, што калонii ў Новым Свеце паўсталi супраць ангельцаў. Расчараваны радзiмай Касцюшка вырашае паспытаць лепшай долi на чужыне. Улетку 1776-га ён скiроўваецца ў Францыю, а адтуль — ў Новы Свет, дзе 4 лiпеня была падпiсаная Дэкларацыя незалежнасцi Злучаных Штатаў Амерыкi. Хачу змагацца за незалежнасць Амерыкi— нiбыта скажа ён пры сустрэчы галоўнакамандуючаму армii каланiстаў Джорджу Вашынгтону. 